Fin lejlighed, som ligger i kort afstand til stranden. Den er nogenlunde veludstyret og velindrettet, men den bærer præg af at være en udlejningslejlighed. Der er to store terrasser, hvor vi synes, at den ene var klart hyggeligere end den anden med flot udsigt over bjergene. Der er ikke udsigt til hav.
Kommunikationen var fin, men det mærkes, at der er tale om et udlejningsbureau.
Som andre har skrevet, skal man kunne tåle hunde der gør. Der er mange hunde i nabolaget, og de gør ofte… også om natten.
Dejligt med adgang til parkeringskælder!
Vi var i lejligheden under en hedebølge, og der var det svært at klare sig med blæserne på soveværelserne. Men… vi ville nu alligevel godt kunne finde på at booke lejligheden igen, hvis vi en dag kom tilbage.